stanford-oval/wikipedia huggingface dataset:
มาสค์ไรเดอร์กาบุ
ข้อมูลอื่น ๆ

| ชื่อภาษาอังกฤษที่กำกับ | ชื่อ | ขนมต้นแบบ | ปรากฏ | หมายเหตุ |
| --- | --- | --- | --- | --- |
| POPPINGUMMY | ป็อปปิ้งกัมมี่ | เจลลี่กัมมีรสองุ่น | ตอนที่ 1 |  |
| KICKIINGUMMY | คิกกิ้งกัมมี่ | เจลลี่กัมมีรสส้ม | ตอนที่ 1 |  |
| VROCAN | โวลแคน | ลูกกวาด | ตอนที่ 1 |  |
| ZAKUZAKUCHIPS | ซาคุซาคุชิปส์ | มันฝรั่งแผ่น | ตอนที่ 2 |  |
| PUNCHINGUMMY | พันชิ่งกัมมี่ | เจลลี่กัมมีรสโซดา | ตอนที่ 3 |  |
| FUWAMALLOW | ฟุวะมาโลว์ | มาร์ชแมลโลว์ | ตอนที่ 4 |  |
| MARUMALLOW | มารุมาโลว์ | มาร์ชแมลโลว์ | ตอนที่ 4 |  |
| HIRIHIRICHIPS | ฮิริฮิริชิปส์ | มันฝรั่งแผ่นรสเผ็ด | ตอนที่ 5 |  |
| Chocodan | ช็อกโกดัน | ช็อกโกแลต | ตอนที่ 6 |  |
| Chocodon | ช็อกโกดอน | ไวต์ช็อกโกแลต | ตอนที่ 6 |  |
| GURUCAN | กุรุแคน | อมยิ้ม | ตอนที่ 9 |  |
| BAKUCAN | บาคุแคน | ลูกอม | ตอนที่ 10 |  |
| DOUMARU | โดมารุ | โดนัท | ตอนที่ 10 |  |
| - | บุชเชล | บุช เดอ โนเอล (เค้กขอนไม้) | ตอนที่ 13 |  |
| - | เค้กคิง | ช็อตเค้กสตอเบอรี่  | ตอนที่ 14 | สามารถใช้กี่ครั้งก็ไม่หมด แต่มีพลังงานการใช้งานมาก |
| DOPUDDING | โดพุดดิ้ง | คัสตาร์ดพุดดิ้ง | ตอนที่ 17 | เป็นโกจิโซเทียมที่สร้างโดยนิเยลฟ์  |
| PRUJERRY | พุรุเยลลี่ | เยลลี่ | ตอนที่ 20 |  |
| SPARKINGUMMY | สปาร์คกิ้งกัมมี่ | เจลลี่กัมมีรสโคล่า | ตอนที่ 21 |  |
| VROCANSPICY | โวลแคนสไปซี่ | ลูกอมรสเผ็ด | ตอนที่ 22 |  |
| Chocold | ช็อกโคลด์ | ดาร์กช็อกโกแลต | ตอนที่ 23 | สุงะเป็นผู้สร้างโกจิโซตัวนี้ |
| BLIZZARDSORBEI | บลิซซาร์ดซอลเบ | ไอศกรีม | ตอนที่ 24 | หลังใช้งานจะละลายทันที |
เพลงประกอบ

"Got Boost?"
รายชื่อตอน

| ตอนที่ | ชื่อตอน |  ออกอากาศ |  ออกอากาศ  7HD |
| --- | --- | --- | --- |

| 1 | "มาสค์ไรเดอร์อะไรทำไมเป็นขนม !?"   (おカシな仮面ライダー!?)  | 1 กันยายน 2024 | 23 พฤศจิกายน 2024 |
| 2 | "มันฝรั่งทอดแห่งความสุข"   (幸せザクザクチップス)  | 8 กันยายน 2024 | 30 พฤศจิกายน 2024 |
| 3 | "โซดาพันช์ คือรสชาติที่ผิดบาป"   (ソーダパンチは罪な味)  | 15 กันยายน 2024 | 7 ธันวาคม 2024 |
| 4 | "ขอมาร์ชเมลโลว์ เพิ่มหน่อยสิ!"   (マシュマロおかわり!)  | 22 กันยายน 2024 | 14 ธันวาคม 2024 |
| 5 | "ความทรงจำ ที่เจ็บแปลบ"   (思い出がヒリヒリ)  | 29 กันยายน 2024 | 21 ธันวาคม 2024 |
| 6 | "แปลงร่าง คือช็อกโกแลตขม"   (変身はビターチョコ)  | 6 ตุลาคม 2024 | 28 ธันวาคม 2024 |
| 7 | "ภายใต้หน้ากากนั้น คือรสชาติแบบไหน"   (仮面の下はどんな味)  | 13 ตุลาคม 2024 | 4 มกราคม 2025 |
| 8 | "Dual Chocolate (ดูอัล ช็อกโกแล็ต)"   (デュアル チョコレイト)  | 20 ตุลาคม 2024 | 11 มกราคม 2025 |
| 9 | "Trick or Dance! (ทริค ออร์ แดนซ์!)"   (トリック オア ダンス！)  | 27 ตุลาคม 2024 | 18 มกราคม 2025 |
| 10 | "เพิ่มพิเศษ! ปืนใหญ่แคนดี้!"   (特盛り! キャンディ砲!)  | 11 พฤศจิกายน 2024 | 25 มกราคม 2025 |
| 11 | "โปรดระวังคำพูดที่หอมหวาน!"   (あまい言葉にご用心!)  | 17 พฤศจิกายน 2024 | 1 กุมภาพันธ์ 2025 |
| 12 | "โดนัท เชื่อมสายสัมพันธ์"   (ドーナツがつなぐ絆)  | 25 พฤศจิกายน 2024 | 8 กุมภาพันธ์ 2025 |
| 13 | "เค้กทำมือแห่งคำสัญญา"   (約束の手作りケーキ)  | 1 ธันวาคม 2024 | 15 กุมภาพันธ์ 2025 |
| 14 | "ตื่นอย่างปาฏิหารย์! เค้กคิง"   (奇跡の覚醒! ケーキング)  | 8 ธันวาคม 2024 | 22 กุมภาพันธ์ 2025 |
| 15 | "หลบหนีกรานิวต์!"   (脱走グラニュート！)  | 15 ธันวาคม 2024 | 1 มีนาคม 2025 |
| 16 | "ของขวัญของโนเอล"   (ノエルのおくりもの)  | 22 ธันวาคม 2024 | 8 มีนาคม 2025 |
| 17 | "หนวดคาราเมลพัวพัน คือรสเปี่ยมสุข"   (カラメる触手は幸福味)  | 5 มกราคม 2025 | 15 มีนาคม 2025 |
| 18 | "แกร่งเกินต้าน! บอดี้การ์ดพุดดิ้ง"   (激強! プリンな用心棒)  | 12 มกราคม 2025 |  |
| 19 | "ความลับของพุดดิ้งขม"   (プリンのほろ苦隠し味)  | 19 มกราคม 2025 |  |
| 20 | "บุกทะลวง! สู่โรงงานขนมหวานแห่งความมืด!"   (突入! 闇菓子工場へ!)  | 26 มกราคม 2025 |  |
| 21 | "กาบุที่ขมมาก"   (ビターすぎるガヴ)  | 2 กุมภาพันธ์ 2025 |  |
| 22 | "ความจริงที่ขมปนหวาน"   (真実は甘く苦い)  | 9 กุมภาพันธ์ 2025 |  |
| 23 | "โบรคเคนสวีทส์"   (ブロークンスイーツ)  | 16 กุมภาพันธ์ 2025 |  |
| 24 | "คืนชีพด้วยไอศครีมหนึ่งลูก"   (復活のアイスひとさじ)  | 23 กุมภาพันธ์ 2025 |  |
| 25 | "ความสุขจากภาพเสมือน รสชาติน้ำผึ้ง"   (虚像の幸せ 蜜の味)  | 2 มีนาคม 2025 |  |
| 26 | "ความเกรี้ยวกราดของพุดดิ้ง"   (怒りのぷっつんプリン)  | 9 มีนาคม 2025 |  |
การออกอากาศ

มาสค์ไรเดอร์กาบุ ออกอากาศทุกวันอาทิตย์เวลา 9:00 น. - 9:30 น. ทางสถานีโทรทัศน์ทีวีอาซาฮิ
ในประเทศไทยลิขสิทธิ์ในการเผยแพร่เป็นของบริษัท ดรีม เอกซ์เพรส (เดกซ์) ในส่วนการออกอากาศทางโทรทัศน์ ออกอากาศในรายการการ์ตูนดังสุดสัปดาห์ ทางช่อง 7 เอชดี หมายเลข 35 ออกอากาศทุกวันเสาร์เวลา 7:00 น. - 7:30 น. ออกอากาศตอนแรกเมื่อวันที่ 23 พฤศจิกายน พ.ศ. 2567 และมีช่องทางการรับชมในรูปแบบสตีมมิ่ง ทั้งแอปพลิเคชันสตีมมิ่ง Flixer และช่องยูทูบ DEXClub ทุกวันเสาร์เวลา 7:30 น. และ 9:00 น. ตามเวลาในประเทศไทย
ข้อมูลลิงก์

เว็บไซต์ทางการ - ทีวีอาซาฮิ
เว็บไซต์ทางการ - Kamen Rider Web [Official] โตเอะ
Kamen Rider Gavv Toei Official ที่เอกซ์ (ทวิตเตอร์)
สมเด็จพระเจ้าวิลเลียมที่ 4 แห่งสหราชอาณาจักร

| ธรรมเนียมพระยศของ สมเด็จพระเจ้าวิลเลียมที่ 4 แห่งสหราชอาณาจักร |
| --- | --- |
พระราชลัญจกร
ตราประจำพระองค์
การทูล: His Majesty The King (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: Your Majesty The King  (พระพุทธเจ้าข้า/เพคะ)
สมเด็จพระเจ้าวิลเลียมที่ 4 (อังกฤษ: William IV) (21 สิงหาคม ค.ศ. 1765 – 20 มิถุนายน ค.ศ. 1837) เป็นพระมหากษัตริย์แห่งสหราชอาณาจักรและราชอาณาจักรฮันโนเฟอร์ ระหว่างปี ค.ศ. 1830 ถึงปี ค.ศ. 1837
พระราชประวัติ

พระเจ้าวิลเลียมที่ 4 ทรงพระราชสมภพเมื่อวันที่ 21 สิงหาคม ค.ศ. 1765 ณ พระราชวังบักกิงแฮม กรุงลอนดอน เป็นพระราชโอรสลำดับที่ 3 ในพระเจ้าจอร์จที่ 3 และสมเด็จพระราชินีชาร์ล็อทเทอแห่งสหราชอาณาจักร เข้าพิธีบัพติศมาเมื่อวันที่ 18  กันยายน ทรงเสกสมรสกับดัชเชสแอเดเลดแห่งเมคเลินบวร์ค-ชเตรลิทซ์ ครองราชย์ระหว่างวันที่ 26 มิถุนายน ค.ศ. 1830 จนเสด็จสวรรคตเมื่อวันที่ 20 มิถุนายน ค.ศ. 1837 ที่พระราชวังวินด์เซอร์ บาร์คเชอร์ พระบรมศพประดิษฐานในโบสถ์น้อยเซนต์จอร์จ พระราชวังวินด์เซอร์
พระเจ้าวิลเลียมที่ 4 เป็นพระอนุชาของพระเจ้าจอร์จที่ 4 และเป็นพระมหากษัตริย์องค์สุดท้ายของราชวงศ์แฮโนเวอร์ในสหราชอาณาจักร เมื่อยังทรงพระเยาว์ทรงทำราชการในราชนาวี จึงทรงได้รับพระนามเล่นว่า “พระราชากะลาสี” รัชสมัยของพระองค์มีการปฏิรูปหลายอย่างเช่นการปรับปรุง “กฎหมายประชาสงเคราะห์” (Poor Law) รัฐบาลท้องถิ่นเปลื่ยนแปลงเป็นระบอบประชาธิปไตย การจำกัดการใช้แรงงานเด็กและการเลิกทาสทั่วจักรวรรดิอังกฤษ การปฏิรูปที่สำคัญที่สุดในรัชสมัยของพระองค์คือ กฎหมายผู้แทนราษฎร ค.ศ. 1832 (Representation of the People Act 1832) หรือ “กฎหมายปฏิรูป ค.ศ. 1832” ซึ่งเป็นกฎหมายที่เปลี่ยนแปลงระบบการเลือกตั้งของอังกฤษ พระเจ้าวิลเลียมที่ 4 มิได้เข้าไปเกี่ยวข้องทางการเมืองมากเท่าพระเจ้าจอร์จที่ 3 หรือ พระเจ้าจอร์จที่ 4 แต่ก็แต่งตั้งนายกรัฐมนตรีที่ไม่ตรงกับความต้องการของรัฐสภาในปี ค.ศ. 1834 พระราชทานรัฐธรรมนูญต่อราชอาณาจักรฮันโนเฟอร์ที่เป็นอีกราชอาณาจักรหนึ่งที่ทรงเป็นประมุข
พระเจ้าวิลเลียมที่ 4 เสด็จสวรรคตโดยไม่มีพระราชโอรสธิดา ราชบัลลังก์จึงตกไปเป็นของเจ้าหญิงวิกตอเรีย ผู้เป็นพระราชภาติยะและราชอาณาจักรฮันโนเฟอร์ไปเป็นของพระเจ้าแอนสท์ เอากุสท์ที่ 1 แห่งฮันโนเฟอร์
ปัญหาลูกนอกสมรส

ทรงประสบปัญหาเช่นเดียวกันคือ มีบุตรมากถึง 10 คน ซึ่งล้วนแต่เป็นลูกนอกสมรส  ที่เกิดจากโดโรธี จอร์แดน นักแสดงผู้หนึ่ง ตั้งแต่เมื่อครั้งที่พระองค์ยังไม่ได้ขึ้นครองราชย์ บัลลังก์จึงตกทอดมายังเจ้าหญิงวิกตอเรีย ซึ่งเป็นพระราชภาติยะ
พระบรมราชอิสริยยศ

21 สิงหาคม 1765 - 16 พฤษภาคม 1789: ฮิสรอยัลไฮเนส เจ้าชายวิลเลียม เฮนรีแห่งสหราชอาณาจักร (His Royal Highness The Prince William Henry)
16 พฤษภาคม 1789 - 26 มิถุนายน 1830: ฮิสรอยัลไฮเนส ดยุกแห่งแคลเรนซ์และเซนต์แอนดรูว์ส (His Royal Highness The Duke of Clarence and St Andrews )
16 พฤษภาคม 1789 - 26 มิถุนายน 1830: ฮิสรอยัลไฮเนส เอิร์ลแห่งมุนสเตอร์ (His Royal Highness The Earl of Munster)
26 มิถุนายน 1830 - 20 มิถุนายน 1837: สมเด็จพระราชาธิบดีเเห่งสหราชอาณาจักร (His Majesty The King of the United Kingdom )
26 มิถุนายน 1830 - 20 มิถุนายน 1837: สมเด็จพระราชาธิบดีแห่งฮันโนเฟอร์ (His Majesty The King of Hanover)
ดูเพิ่ม

สหราชอาณาจักร
ราชอาณาจักรฮันโนเฟอร์
อาณาจักรธนบุรี

อาณาจักรธนบุรี เป็นอาณาจักรของชาวสยามระหว่าง พ.ศ. 2310–2325 มีศูนย์กลางตั้งอยู่ ณ บริเวณปัจจุบันของจังหวัดธนบุรี โดยมีสมเด็จพระเจ้ากรุงธนบุรีเป็นพระมหากษัตริย์ปกครองเพียงพระองค์เดียว ภายหลังอาณาจักรอยุธยาล่มสลายไปพร้อมกับการเสียกรุงศรีอยุธยาครั้งที่สอง
อาณาจักรธนบุรีได้รับการสถาปนาขึ้นในฐานะมหาอำนาจทางการทหารที่โดดเด่นในแผ่นดินใหญ่เอเชียตะวันออกเฉียงใต้ แผ่ขยายอิทธิพลไปยังอาณาจักรใกล้เคียง อาทิ ล้านนา, หลวงพระบาง, เวียงจันทน์, จำปาศักดิ์ รวมถึงกัมพูชาภายใต้อิทธิพลของสยามประเทศ อาณาจักรเติบโตอย่างต่อเนื่องจากอิทธิพลการค้ากับจีนโดยราชวงศ์ชิงสืบเนื่องมาจากปลายอาณาจักรอยุธยา (พ.ศ. 2231–2310) และอิทธิพลที่เพิ่มขึ้นของชุมชนชาวจีนในสยาม โดยผู้นำอย่างสมเด็จพระเจ้ากรุงธนบุรีมีบทบาทสำคัญในการพัฒนาความสัมพันธ์ที่ใกล้ชิดกับชาวจีน
อาณาจักรธนบุรีนับเป็นอาณาจักรที่มีระยะเวลาสั้นที่สุดของไทย หลังจากรุ่งเรืองได้เพียง 15 ปีก็สิ้นสุดลงในปี 2325 เมื่อพระบาทสมเด็จพระพุทธยอดฟ้าจุฬาโลกมหาราชได้ปราบดาภิเษกขึ้นเป็นพระมหากษัตริย์ และทรงย้ายเมืองหลวงไปยังฝั่งตะวันออกของแม่น้ำเจ้าพระยา คือ กรุงเทพมหานครในปัจจุบัน และเป็นจุดเริ่มต้นของอาณาจักรรัตนโกสินทร์มาถึงปัจจุบัน
ประวัติ > การกอบกู้เอกราช

บทความหลัก: การกอบกู้เอกราชของเจ้าตาก
เมื่อครั้งสมเด็จพระเจ้ากรุงธนบุรีรับราชการเป็นพระยาตากในระหว่างสงครามการเสียกรุงศรีอยุธยาครั้งที่สอง พระยาตากได้ถอนตัวจากการป้องกันพระนครพร้อมกับทหารจำนวนหนึ่งเพื่อไปตั้งตัว โดยนำทัพผ่านบ้านโพสามหาร บ้านบางดง หนองไม้ทรุง เมืองนครนายก เมืองปราจีนบุรี พัทยา สัตหีบ ระยอง โดยกลุ่มผู้สนับสนุนพระยาตากได้ยกย่องให้เป็น "เจ้า" และตีจนได้เมืองจันทบุรีและตราด เมื่อเดือนมิถุนายน พ.ศ. 2310
ในเวลาใกล้เคียงกัน ฝ่ายกองทัพพม่าได้คงกำลังควบคุมในเมืองหลวงและเมืองใกล้เคียงประมาณ 3,000 คน โดยมีสุกี้เป็นนายกอง ตั้งค่ายอยู่ที่บ้านโพธิ์สามต้น พร้อมกันนั้น พม่าได้ตั้งนายทองอินให้ไปเป็นผู้ดูแลรักษาเมืองธนบุรีไว้ อย่างไรก็ตาม ถึงแม้ว่าอาณาจักรอยุธยาจะสิ้นสภาพลงไปแล้ว แต่ยังมีหัวเมืองอีกเป็นจำนวนมากที่ไม่ได้รับความเสียหายจากศึกสงคราม หัวเมืองเหล่านั้นจึงต่างพากันตั้งตนเป็นใหญ่ในเขตอิทธิพลของตน ส่วนทางด้านพระยาตากเองก็สามารถรวบรวมกำลังได้จนเทียบได้กับหนึ่งในชุมนุมทั้งหลายนั้น โดยมีจันทบุรีเป็นฐานที่มั่น
ต่อมา พระยาตากจึงนำกำลังที่รวบรวมประมาณ 5,000 คน ตีเมืองธนบุรีและอยุธยาคืนจากข้าศึก เสร็จแล้วจึงสถาปนาตนเองขึ้นเป็นพระมหากษัตริย์แห่งกรุงธนบุรี และทรงสร้างเมืองหลวงใหม่ คือ กรุงธนบุรี เนื่องจากทรงเห็นว่ากรุงศรีอยุธยาถูกทำลายลงจนไม่อาจปฏิสังขรณ์ได้กลับคืนดังเดิม โดยเรียกนามว่า กรุงธนบุรีศรีมหาสมุทร ส่วนสาเหตุที่ทรงเลือกนั้นเป็นเพราะว่าเมืองธนบุรีมีขนาดเล็กและชัยภูมิ มีปราการป้องกันเข้มแข็ง ทำให้ข้าศึกรุกรานได้ยาก และยังสามารถใช้เป็นสถานที่หลบหนีไปตั้งหลักยังเมืองจันทบุรีได้ทางเรือได้อีก
ประวัติ > การรวมชาติและการขยายตัว

ดูเพิ่ม: สภาพจลาจลหลังการเสียกรุงศรีอยุธยาครั้งที่สอง และ การสงครามสมัยสมเด็จพระเจ้ากรุงธนบุรี
ครั้งเมื่อพระเจ้ามังระแห่งอาณาจักรพม่าทรงทราบข่าวเรื่องการกอบกู้เอกราชของไทย พระองค์จึงมีพระบรมราชโองการให้เจ้าเมืองทวายคุมกองทัพมาดูสถานการณ์ในดินแดนอาณาจักรอยุธยาเดิม เมื่อปลาย พ.ศ. 2310 แต่ก็ถูกตีแตกกลับไปโดยกองทัพธนบุรี ซึ่งสมเด็จพระเจ้ากรุงธนบุรีทรงนำทัพมาด้วยพระองค์เอง
ต่อมาสมเด็จพระเจ้าตากสินมหาราชจึงโปรดให้จัดเตรียมกำลังเพื่อทำลายคู่แข่งทางการเมือง เพื่อให้เกิดการรวมชาติอย่างมีประสิทธิภาพ ในปี พ.ศ. 2311 ทรงมุ่งไปยังเมืองพิษณุโลกเป็นแห่งแรก ทว่า กองทัพธนบุรีพ่ายต่อกองทัพพิษณุโลก ณ ปากน้ำโพ จึงต้องเลื่อนการโจมตีออกไปก่อน แต่ภายหลังเจ้าพิษณุโลกถึงแก่พิราลัย ชุมนุมพิษณุโลกอ่อนแอลงและตกอยู่ภายใต้อิทธิพลของเจ้าพระฝางแทน
สมเด็จพระเจ้าตากสินมหาราชได้เปลี่ยนเป้าหมายไปยังชุมนุมเจ้าพิมาย เนื่องจากทรงเห็นว่าควรจะปราบชุมนุมขนาดเล็กเสียก่อน กรมหมื่นเทพพิพิธสู้ไม่ได้ ทรงจับตัวมายังกรุงธนบุรี และถูกประหารระหว่างเดือนตุลาคม-เดือนพฤศจิกายน พ.ศ. 2311 เมื่อขยายอำนาจไปถึงหัวเมืองลาวแล้ว สมเด็จพระเจ้ากรุงธนบุรีทรงพยายามใช้พระราชอำนาจของพระองค์ช่วยให้ นักองราม เป็นกษัตริย์กัมพูชา โดยพระองค์โปรดให้ กรมพระราชวังบวรมหาสุรสิงหนาท เป็นแม่ทัพไปตีกัมพูชา แต่ไม่สำเร็จ
ในปี พ.ศ. 2312 สมเด็จพระเจ้าตากสินมหาราชทรงมีศุภอักษรไปยังสมเด็จพระนารายณ์ราชา เจ้ากรุงเขมร โดยให้ส่งเครื่องราชบรรณาการมาถวายตามประเพณี แต่สมเด็จพระนารายณ์ราชาปฏิเสธ พระองค์ทรงขัดเคืองจึงให้จัดเตรียมกองกำลังไปตีเมืองเสียมราฐ และเมืองพระตะบอง อันเป็นช่วงเวลาเดียวกับที่พระองค์ได้ส่งพระยาจักรีนำกองทัพไปปราบเจ้าเมืองนครศรีธรรมราช เมื่อทรงทราบข่าวทัพพระยาจักรีไปติดขัดที่ไชยา จึงทรงส่งทัพหลวงไปช่วย จนตีเมืองนครศรีธรรมราชได้เมื่อเดือน 10 ฝ่ายแม่ทัพธนบุรีในเขมรไม่ได้ข่าวพระเจ้าแผ่นดินมานาน จึงเกรงว่าบ้านเมืองจะไม่สงบ รีบยกกองทัพกลับบ้านเมืองเสียก่อน และทำให้การโจมตีเขมรถูกระงับเอาไว้
ในปี พ.ศ. 2313 สมเด็จพระเจ้าตากสินมหาราชทรงยกกองทัพขึ้นไปปราบชุมนุมเจ้าพระฝาง โดยตีได้เมืองพิษณุโลก และตามไปตีชุมนุมเจ้าพระฝางเมืองสวางคบุรีได้ และทรงประทับ ณ เมืองสวางคบุรี เพื่อสมโภชการสำเร็จศึก และจัดการการปกครองและคณะสงฆ์หัวเมืองฝ่ายเหนือใหม่ตลอดฤดูน้ำ 2 เดือนเศษ ซึ่งนับเป็นชุมนุมอิสระสุดท้ายหลังเสียกรุงศรีอยุธยาครั้งที่ 2 โดยเฉพาะอย่างยิ่งการศึกปราบชุมนุมก๊กเจ้าพระฝางได้นั้น นับเป็นการพระราชสงครามสุดท้ายที่ ทำให้สมเด็จพระเจ้าตากสินมหาราชทรงบรรลุพระราชภารกิจสำคัญ ในการรวบรวมพระราชอาณาเขตให้เป็นปึกแผ่นหนึ่งเดียวดังเดิมหลังภาวะจลาจลเสียกรุงศรีอยุธยาแก่พม่า ในปี พ.ศ. 2310 และทำให้สิ้นสุดสภาพจลาจลการแยกชุมนุมอิสระภายหลังการเสียกรุงศรีอยุธยาครั้งที่สอง และนับเป็นการสถาปนากรุงธนบุรีได้อย่างเบ็ดเสร็จสมบูรณ์ เมื่อสำเร็จศึกปราบชุมนุมก๊กเจ้าพระฝาง ในปี พ.ศ. 2313
ประวัติ > การสิ้นสุด

ดูเพิ่ม: การสวรรคตของสมเด็จพระเจ้ากรุงธนบุรี
หลักฐานส่วนใหญ่กล่าวว่า เกิดเหตุจลาจลในปลายรัชกาลของสมเด็จพระเจ้าตากสินมหาราช คือ พระยาสรรค์ได้ตั้งตัวเป็นกบฏ ได้บุกมาแล้วบังคับให้พระองค์ผนวช ขณะนั้น สมเด็จเจ้าพระยามหากษัตริย์ศึกทรงทำศึกอยู่ที่กัมพูชา ทรงทราบข่าวจึงได้เสด็จกลับมายังกรุง ได้ปราบปรามจลาจลแล้ว สืบสวนหารือควรสำเร็จโทษสมเด็จพระเจ้ากรุงธนบุรี และต่อมาสมเด็จพระมหาอุปราช เจ้าฟ้ากรมขุนอินทรพิทักษ์ พระราชโอรสพระองค์โตก็ถูกสำเร็จโทษด้วยท่อนจันทน์เช่นกัน
สมเด็จเจ้าพระยามหากษัตริย์ศึกได้ปราบดาภิเษกขึ้นเป็นพระบาทสมเด็จพระพุทธยอดฟ้าจุฬาโลกมหาราช ปฐมกษัตริย์แห่งราชวงศ์จักรี และโปรดเกล้าฯ ให้ย้ายราชธานีมายังฝั่งตะวันออกของแม่น้ำเจ้าพระยา และในต่อมาได้พระราชทานนามใหม่ว่า กรุงรัตนโกสินทร์ ส่งผลให้อาณาจักรธนบุรีสิ้นสุดลง
การปกครอง

การปกครองในสมัยกรุงธนบุรีนั้น ดัดแปลงมาจากกรุงศรีอยุธยา โดยแบ่งออกเป็น 2 ประเภท ดังนี้
การปกครอง > การปกครองส่วนกลาง

กรุงธนบุรีเป็นศูนย์กลาง มีอัครมหาเสนาบดีตำแหน่ง " เจ้าพระยา " จำนวน 2 ท่าน ได้แก่
สมุหนายก เป็นอัครมหาเสนาบดีฝ่ายพลเรือน เป็นผู้ดูแลหัวเมืองฝ่ายเหนือ ทั้งในราชการฝ่ายทหารและพลเรือน ในฐานะเจ้าเสนาบดีกรมมหาดไทย ผู้เป็นจะมียศเป็น "เจ้าพระยาจักรีศรีองครักษ์" หรือที่เรียกว่า "ออกญาจักรี"
สมุหพระกลาโหม เป็นอัครมหาเสนาบดีฝ่ายทหาร เป็นผู้ดูแลหัวเมืองฝ่ายใต้ทั้งปวง ยศนั้นก็จะมี "เจ้าพระยามหาเสนา" หรือที่เรียกว่า "ออกญากลาโหม"
ส่วนจตุสดมภ์นั้นยังมีไว้เหมือนเดิม มีเสนาบดีตำแหน่ง " พระยา " จำนวน 4 ท่าน ได้แก่
กรมเวียง หรือ นครบาล มีพระยายมราชทำหน้าที่ดูแล และ รักษาความสงบเรียบร้อยภายในพระนคร
กรมวัง หรือ ธรรมาธิกรณ์ มีพระยาธรรมาธิกรณ์ ทำหน้าที่ดูแลความสงบเรียบร้อยในเขตพระราชฐาน
กรมคลัง หรือ โกษาธิบดี มีพระยาโกษาธิบดี ทำหน้าที่ดูแลการซื้อขายสินค้า ภายหลังได้รับการแต่งตั้งให้ดูแลหัวเมืองฝ่ายตะวันออกด้วย
กรมนา หรือ เกษตราธิการ มีพระยาพลเทพ ทำหน้าที่ดูแลการเกษตรกรรม หรือ การประกอบอาชีพของประชากร
การปกครอง > การปกครองส่วนภูมิภาค

หัวเมืองชั้นใน จะมีผู้รั้งเมือง เป็นผู้ปกครอง จะอยู่รอบๆไม่ไกลจากราชธานี
เมืองพระยามหานคร จะแบ่งออกได้เป็น เมืองเอก โท ตรี จัตวา มีเจ้าเมืองเป็นผู้ปกครอง
เมืองประเทศราช คือเมืองที่จะต้องส่งเครื่องราชบรรณาการมาให้กรุงธนบุรี ซึ่งในขณะนั้น จะมี นครศรีธรรมราช เชียงใหม่ ลำปาง ลำพูน แพร่ น่าน ปัตตานี ไทรบุรี ตรังกานู มะริด ตะนาวศรี พุทไธมาศ พนมเปญ สุวรรณภูมิ ร้อยเอ็ด จำปาศักดิ์ หลวงพระบาง และ เวียงจันทน์ ฯลฯ
เศรษฐกิจ

| ราคาข้าว |
| --- | --- | --- |
| ปี | ราคา |  |
| ต้นรัชกาล | ถังละเท่ากับทองคำครึ่งบาท |  |
| 2311-2312 | เกวียนละ 160 บาท |  |
| 2313 | เกวียนละ 3 ชั่ง |  |
| 2317 | เกวียนละ 10 ตำลึง |  |
ช่วงต้นรัชกาล สภาพบ้านเมืองเสียหายจากการทำสงครามอย่างหนัก เกิดทุพภิกขภัยครั้งร้ายแรงที่สุดในประวัติศาสตร์ไทย เนื่องจากขาดการทำนามานาน ราคาข้าวในอาณาจักรสูงเกือบตลอดรัชกาล ก่อนจะค่อย ๆ ลดลงในตอนปลายรัชกาล จะมีเพิ่มสูงขึ้นบ้างก็ในปี พ.ศ. 2312 ที่เกิดหนูระบาด สมเด็จพระเจ้ากรุงธนบุรีทรงสละทรัพย์ส่วนพระองค์ซื้อข้าวมาให้แก่ราษฎรทั้งหลาย ช่วยคนได้หลายหมื่น ทั้งยังกระตุ้นให้ชาวบ้านทั้งหลายเข้ามาอาศัยอยู่ในกรุงด้วย
นอกจากนี้ พระองค์ยังได้ทรงทำนุบำรุงการค้าขายทางเรือกับต่างชาติ เนื่องจากไม่อาจพึ่งรายได้จากภาษีอากรจากผู้คนที่ยังคงตั้งตัวไม่ได้ อีกทั้งการส่งเสริมการขายสินค้าพื้นเมืองยังเป็นการสร้างงานให้กับชาวบ้าน โดยพระองค์ได้ทรงพยายามผูกไมตรีกับจีนเพื่อที่จะให้เกิดประโยชน์ทางการค้ามากยิ่งขึ้น
ผลดีประการหนึ่งของสงครามคราวเสียกรุงคือมีผู้คนอพยพมาสร้างความเจริญแก่ท้องที่อื่นให้ดีขึ้นกว่าสมัยอยุธยามาก กรุงธนบุรีได้กลายมาเป็นเมืองท่าที่สำคัญที่สุดของไทยแทนกรุงศรีอยุธยาเดิมที่ถูกเผาทำลายไป และเนื่องจากเมืองมะริดและตะนาวศรีได้ตกเป็นของพม่าอย่างถาวร จึงทำให้เมืองถลางได้กลายเป็นเมืองท่าสำคัญในการค้าขายกับต่างชาติทางฝั่งทะเลอันดามันแทน โดยในสมัยอยุธยามีความสำคัญเป็นเมืองท่าลำดับสอง และมีดีบุกเป็นจำนวนมาก เช่นเดียวกับเมืองไชยาและเมืองสงขลาที่เจริญก้าวหน้ากว่าในสมัยอยุธยาเดิม ชาวต่างชาติยังเขียนอีกว่า ท้องที่ใดมีชาวจีนอาศัยอยู่มาก ท้องที่แห่งนั้นย่อมเจริญแน่ เพราะคนจีนขยันกว่าคนไทย
ไทยมีรากฐานเศรษฐกิจดี มีภูมิประเทศและภูมิอากาศเอื้อต่อเกษตรกรรม เมื่อเว้นว่างจากศึกสงคราม เสบียงอาหารก็บริบูรณ์ขึ้นดังเดิม ฝ่ายคนจีนและคนไทยบางส่วนได้เอาเงินและทองที่บรรพชนเก็บไว้ในพระพุทธรูปไป บ้างก็ทำลายพระพุทธรูปและพระเจดีย์เสียเพื่อเอาเงิน บาทหลวงคอร์ระบุว่า "การที่ประเทศสยามกลับตั้งแต่ได้เร็วเช่นนี้ ก็เพราะความหมั่นเพียรของพวกจีน ถ้าพวกจีนไม่ใช่เป็นคนมักได้แล้ว ในเมืองไทยทุกวันนี้คงไม่มีเงินใช้เป็นแน่"
สังคม > ชนชั้นทางสังคม

สภาพสังคมไทยสมัยกรุงธนบุรี มีลักษณะคล้ายคลึงกับสมัยอยุธยา คือมีการแบ่งชนชั้นออกเป็น
พระมหากษัตริย์
พระบรมวงศานุวงศ์
ขุนนาง
ไพร่ เป็นชนชั้นที่มีมากที่สุดในสังคม
ทาส
หลังจากบ้านเมืองแตกแยก เพราะการล่มสลายของอาณาจักรอยุธยาแล้ว เมื่อพระเจ้ากรุงธนบุรีได้รวบรวมอาณาจักรเป็นปึกแผ่น พม่าจึงเล็งเห็นว่า ไม่ต้องการให้อาณาจักรสยามเจริญได้อีก จึงต้องมีการรบรากันอยู่บ่อย การเรียกกำลังพลจึงเป็นสิ่งสำคัญอย่างยิ่ง เพื่อป้องกันการหลบหนี พระเจ้ากรุงธนบุรีจึงตรากฎหมายการสักเลกขึ้น โดยไพร่ชายใดอายุถึงกำหนด ต้องสักเลก เพื่อให้สามารถตรวจสอบจำนวนคนได้ และถ้าหากมีการหลบหนีเมื่อใด อาจจะมีโทษถึงประหารชีวิต โดยพระเจ้ากรุงธนบุรีจะเป็นผู้ตัดสินคดีด้วยตัวของพระองค์เอง ส่วนชนชั้นอื่น ๆ ที่เหลือนั้นก็มีโครงสร้างที่คล้ายคลึงกับอยุธยา
สังคม > การศึกษา

สมัยกรุงธนบุรีเป็นระยะเวลาที่บ้านเมืองยังไม่สงบเรียบร้อย การฟื้นฟูการศึกษาจึงทำได้ไม่มากนัก แต่วัดก็ยังเป็นแหล่งที่ให้การศึกษาอยู่ โดยมีแต่เด็กผู้ชายเท่านั้นที่มีโอกาสศึกษา เพราะต้องอยู่กับพระที่วัดเรียนหนังสือและได้รับการอบรมความประพฤติ เรียนพระธรรม ภาษาบาลีสันสกฤต และศัพท์เขมร เพื่อประโยชน์ในการอ่านคัมภีร์พระพุทธศาสนา นอกจากนี้มีวิชาเลข เน้นมาตรา ชั่ง ตวง วัด มาตราเงินไทย และการคิดหน้าไม้ ซึ่งจะต้องนำไปใช้ในชีวิตประจำวัน มีวิชาช่างฝีมือสำหรับเด็กโต ส่วนใหญ่เกี่ยวกับงานช่างก่อสร้าง เพื่อประโยชน์ในการบูรณะซ่อมแซมเสนาสนะ และสิ่งก่อสร้างภายในวัด สำหรับการเรียนวิชาชีพโดยตรงนั้นเป็นหน้าที่ของพ่อแม่ ใครมีอาชีพอะไรก็ถ่ายทอดวิชานั้นๆ ให้แก่ลูกหลานของตนตามสายตระกูล เช่น วิชาแพทย์แผนโบราณ วิชาช่างปั้น ช่างถม ช่างแกะสลัก ช่างปูนปั้น ช่างเหล็ก ช่างเงิน ช่างทอง ส่วนการศึกษาสำหรับเด็กหญิง จะถือตามประเพณีโบราณคือ เรียนเย็บปักถักร้อย ทำกับข้าว การจัดบ้านเรือน การฝึกอบรมมารยาทของกุลสตรี สังคมสมัยนั้นไม่นิยมให้ผู้หญิงเรียนหนังสือ จึงมีน้อยคนที่อ่านออกเขียนได้
วัฒนธรรม

รัชสมัยของสมเด็จพระเจ้ากรุงธนบุรีแม้จะไม่ยาวนานนักได้ฟื้นฟูปรับปรุงบ้านเมืองในด้านวัฒนธรรมอย่างมากเช่น ด้านศาสนาได้แต่งตั้งพระสังฆราช ด้านศิลปะผลงานไม่เด่นชัด ด้านการศึกษาเด็กผู้ชายจะมีโอกาสได้เรียนเท่านั้น
วัฒนธรรม > วรรณกรรม

ถึงแม้ว่ากรุงธนบุรีจะดำรงอยู่เป็นเวลาอันสั้น วรรณกรรม วรรณคดีทั้งหลายถูกทำลายลง แต่ก็มีเวลาที่จะมาฟื้นฟูศิลปวัฒนธรรม
สมเด็จพระเจ้ากรุงธนบุรี
นายสวน มหาดเล็ก ซึ่งแต่งโคลงสี่สุภาพ แต่งขึ้นเพื่อยกพระเกียรติและสรรเสริญ สมเด็จพระเจ้ากรุงธนบุรี 85 บท เป็นสำนวนที่เรียบง่าย แต่ทรงคุณค่าด้วยเป็นหลักฐานที่คนรุ่นต่อมาได้ทราบถึงสภาพบ้านเมืองและความเป็นไปในยุคนั้น
หลวงสรวิชิต (หน) ซึ่งต่อมาในสมัยกรุงรัตนโกสินทร์ มีบรรดาศักดิ์เป็นเจ้าพระยาพระคลัง (หน) งานประพันธ์ของท่านเป็นที่รู้จักและแพร่หลาย จนถึงปัจจุบัน เช่น สามก๊ก เป็นต้น ส่วนในสมัยกรุงธนบุรี ประพันธ์เรื่อง ลิลิตเพชรมงกุฎ (พ.ศ. 2310–2322) และอิเหนาคำฉันท์ (พ.ศ. 2322)
พระยามหานุภาพ
ความสัมพันธ์ระหว่างประเทศ

บทความหลัก: ความสัมพันธ์กับต่างชาติสมัยกรุงธนบุรี
ลำดับเหตุการณ์สำคัญในสมัยกรุงธนบุรี (2310–2325)

พ.ศ. 2310
สมเด็จพระเจ้ากรุงธนบุรีทรงกอบกู้เอกราชครั้งที่ 2 ให้กับกรุงศรีอยุธยาได้สำเร็จ และทำพิธีปราบดาภิเษกเป็นพระมหากษัตริย์ พระนามว่า สมเด็จพระบรมราชาที่ 4 ขณะมีพระชนมายุได้ 33 พรรษา และสถาปนา กรุงธนบุรีเป็นราชธานีใหม่แทนกรุงศรีอยุธยา เกิดสงครามกับพม่าที่บางกุ้ง เมืองสมุทรสงคราม
พ.ศ. 2311
เริ่มปราบชุมนุมเจ้าพระยาพิษณุโลก แต่ไม่สำเร็จ ปราบชุมนุมเจ้าพิมายสำเร็จเป็นชุมนุมแรก เกิดการระบาดของหนู
พ.ศ. 2312
ปราบชุมนุมเจ้านครศรีธรรมราชสำเร็จ ยกทัพไปตีเขมรครั้งแรกแต่ไม่สำเร็จ
อัญเชิญพระไตรปิฎกจากเมืองนครศรีธรรมราชมายังกรุงธนบุรี
พ.ศ. 2313
เกิดสงครามกับพม่าที่เมืองสวางคบุรี และขับไล่ทหารพม่าเป็นผลสำเร็จ และยกทัพขึ้นไปตีเมืองเชียงใหม่เป็นครั้งที่ 1 แต่ไม่สำเร็จ
ทรงพระราชนิพนธ์บทละครรามเกียรติ์จำนวน 4 ตอน
พ.ศ. 2314
ยกทัพไปตีเขมรครั้งที่ 2 และสามารถปราบเขมรไว้ในอำนาจ นายสวนมหาดเล็กแต่งโคลงยอพระเกียรติพระเจ้ากรุงธนบุรี เริ่มการสร้างกำแพงเมืองกรุงธนบุรี
พ.ศ. 2315
พม่ายกทัพมาตีเมืองพิชัย ครั้งที่ 1 โดยโปสุพลาแต่ไม่สำเร็จ
พ.ศ. 2316
รบชนะพม่าที่มาตีเชียงใหม่และเมืองพิชัยเป็นครั้งที่ 2 ทำให้เกิดวีรกรรมพระยาพิชัยดาบหัก
พ.ศ. 2317
รบชนะพม่าที่บางแก้ว ราชบุรี พม่าถูกจับและเสียชีวิตไปมากมาย ไทยตีเมืองเชียงใหม่ครั้งที่ 2 ได้สำเร็จ
สมเด็จกรมพระเทพามาตย์ เสด็จสวรรคต
พระยาจ่าบ้านและพระยากาวิละ เมืองเชียงใหม่ เข้ามาสวามิภักดิ์ต่อสมเด็จพระเจ้ากรุงธนบุรี
พ.ศ. 2318
พม่ายกทัพใหญ่มาตีหัวเมืองเหนือโดยการนำทับของอะแซหวุ่นกี้ ซึ่งถือเป็นสงครามที่ใหญ่ที่สุดในสมัยกรุงธนบุรี แต่ไม่สำเร็จ ทหารพม่าถูกจับเป็นเชลยหลายหมื่นคน
พ.ศ. 2319
พม่ายกทัพมาตีเมืองเชียงใหม่แต่ไม่สำเร็จ
โปรดให้สร้างสมุดภาพไตรภูมิ
ทรงรับปืนนกสับจากฟรานซิส ไลท์ จำนวน 1,400 กระบอก
พ.ศ. 2321
โปรดเกล้าฯให้ เจ้าพระยาจักรีไปปราบเจ้าเมืองนางรอง เจ้าเมืองนางรองถูกจับประหารชีวิต และนำกองกำลังไปตีและยึดนครจำปาศักดิ์ ทำให้เมืองจำปาศักดิ์ เมืองอัตตะปือ และ ดินแดนตอนใต้ของประเทศลาวตกลงมาเป็นของไทย หลังจากจบศึก สมเด็จพระเจ้ากรุงธนบุรีทรงพระกรุณาโปรดเกล้าฯ ให้ เจ้าพระยาจักรี เป็น สมเด็จเจ้าพระยามหากษัตริย์ศึก พิลึกมหึมา ทุกนัคราระเดช นเรศวรราชสุริยวงศ์ดำรงตำแหน่งสมุหนายก
พ.ศ. 2322
โปรดเกล้าฯให้สมเด็จเจ้าพระยามหากษัตริย์ศึก กับเจ้าพระยาสุรสีห์ไปตีเวียงจันทน์ได้อัญเชิญพระแก้วมรกตและพระบางมาไว้ที่ กรุงธนบุรี พระแก้วมรกตประดิษฐ์ไว้ที่วัดอรุณฯ ส่วนพระบางคืนไปในสมัยรัชกาลที่ 1
เกิดกบฎมหาดา
พ.ศ. 2323
เกิดจลาจลในเขมร โปรดฯให้สมเด็จเจ้าพระยามหากษัตริย์ศึก เจ้าพระยาสุรสีห์ เจ้าฟ้ากรมขุนอินทรพิทักษ์ พระองค์เจ้าจุ้ย ยกทัพไปตีกรุงกัมพูชา แต่ยังไม่ทันสำเร็จก็เกิดจลาจลในกรุงธนบุรีเสียก่อน หลวงสรวิชิต(หน) แต่งอิเหนาคำฉันท์
พ.ศ. 2324
ส่งทัพไปปราบจลาจลในเขมร
พระยาสรรค์เป็นกบฏ
พ.ศ. 2325
สมเด็จพระเจ้ากรุงธนบุรีเสด็จสวรรคตเมื่อวันที่ 6 เมษายน พ.ศ. 2325 กรุงธนบุรีสิ้นสุดลง
บรรณานุกรม

ดำรงราชานุภาพ, สมเด็จกรมพระยา (2012) [1920]. พงศาวดารเรื่องไทยรบพม่า (4 ed.). กรุงเทพฯ: มติชน. ISBN 978-974-02-0920-1.
นิธิ เอียวศรีวงศ์ (ตุลาคม 2022) [1986]. การเมืองไทย สมัยพระเจ้ากรุงธนบุรี (15 ed.). มติชน. ISBN 978-974-02-1805-0.
ชัย เรืองศิลป์ (1998). ประวัติศาสตร์ไทยสมัย พ.ศ. 2352–2453, ด้านเศรษฐกิจ. Vol. 2 (3 ed.). ไทยวัฒนาพานิช. ISBN 974-08-4124-4.
แหล่งข้อมูลอื่น

"พระราชวังเดิม พระราชวังที่ประทับของสมเด็จพระเจ้าตากสินมหาราช", วิถีไทย : ความรู้เรื่องชีวิตของคนไทย
ทองเจือ เขียดทอง, ผศ.;  และคณะ (2018), "ธนะบุรี วิถีศิลป์", นิทรรศการดิจิทัลศิลปกรรมกรุงธนบุรี, มหาวิทยาลัยราชภัฏธนบุรี, คลังข้อมูลเก่าเก็บจากแหล่งเดิมเมื่อ 2023-04-05, สืบค้นเมื่อ 2023-04-05
ธนบูรณ์ เกียรตินิรันดร์

| ธนบูรณ์ เกียรตินิรันดร์ |
| --- | --- |
เกิด: 9 มกราคม พ.ศ. 2543 (25 ปี) ธนบูรณ์ เกียรตินิรันดร์ จังหวัดขอนแก่น
ส่วนสูง: 184 เซนติเมตร
น้ำหนัก: 63 กิโลกรัม
ศิษย์เก่า: คณะศิลปกรรมศาสตร์ มหาวิทยาลัยขอนแก่น
อาชีพ: นักแสดง
ผลงานเด่น:  ภูผา – ใครคืออองชองเต (2565)  อู๋ - รักสลับโลก (2565)  เจ๋ง วาระซ่อนเร้น (2566)  แทน - คือเรารักกัน (2567) 
สังกัด: จีเอ็มเอ็มทีวี (2565–ปัจจุบัน)
ธนบูรณ์ เกียรตินิรันดร์ (เกิด 9 มกราคม พ.ศ. 2543) ชื่อเล่น อู๋ เป็นนักแสดงชายชาวไทยในสังกัดจีเอ็มเอ็มทีวี จบการศึกษาจากมหาวิทยาลัยขอนแก่น ผลงานเด่นของเขาได้แก่ใครคืออองชองเต
ประวัติ

ธนบูรณ์ เกียรตินิรันดร์ เกิดเมื่อวันที่ 9 มกราคม พ.ศ. 2543 ที่จังหวัดขอนแก่น มีส่วนสูง 184 ซม. และน้ำหนัก 63 กก. จบการศึกษาระดับปริญญาตรีจากคณะศิลปกรรมศาสตร์ มหาวิทยาลัยขอนแก่น ในปี พ.ศ. 2565
เข้าสู่วงการ > พ.ศ. 2565

ธนบูรณ์เข้าสู่วงการบันเทิงเมื่อเดือนมกราคม พ.ศ. 2565 ด้วยการรับบทเป็น ภูผา ในละครโทรทัศน์เรื่อง "ใครคืออองชองเต" ในเดือนกรกฎาคมของปีเดียวกัน เขาได้รับบทเป็น อู๋ ในละครเรื่อง "รักสลับโลก" และรับบทเป็นคู่รักในจอกับธราธร จันทรวรกาญจน์